stanford-oval/wikipedia huggingface dataset:
สกุลกฤษณา
ประวัติ

กฤษณาเป็นไม้ที่กล่าวถึงนับแต่ครั้งพุทธกาลในฐานะ ของที่มีค่าหายาก ราคาแพงดั่งทองคำ ไม้กฤษณาอินเดียเป็นหนึ่งในของหอมธรรมชาติสี่อย่างที่เรียกว่า จตุรชาติสุคนธ์ (กฤษณา กะลำพัก จันทน์ และดอกไม้)
ในประเทศไทยไม้กฤษณาเป็นสินค้าต้องห้ามของประชาชนทั่วไปเพราะมีกฎหมายให้ค้าขายได้เฉพาะกษัตริย์มาตั้งแต่โบราณ ต้นกรุงศรีอยุธยา ในสมัยสมเด็จพระนารายณ์มหาราช ไม้กฤษณาถูกใช้เป็นเครื่องราชบรรณาการและเป็นสินค้าไปเมืองจีน
ต้นกฤษณามีความสำคัญทางท้องถิ่นและวัฒนธรรม ในอินเดียเฮือนแห่งสมุนไพรและการแพทย์แผนโบราณ เป็นหนึ่งในสมุนไพรที่ใช้กันอย่างแพร่หลาย
สรรพคุณของกฤษณาแพร่กระจายไปถึงคาบสมุทรอาหรับในตะวันออกกลาง อาณาจักรกรีก โรมัน อียิปต์โบราณ ผลผลิตจากต้นกฤษณามีเฉพาะในเอเชียบางส่วน เช่น อินเดีย จีน และเอเชียตะวันออกเฉียงใต้ เช่น พม่า ไทย มาเลเซีย อินโดนีเซีย ฟิลิปปินส์ ลาว กัมพูชา เวียดนาม เท่านั้น
ประเทศไทยเป็นประเทศแรกที่สามารถส่งผลผลิตและผลิตภัณฑ์ไม้กฤษณาออกไปจำหน่ายทั่วโลกอย่างถูกต้องตามกฎหมายและตามอนุสัญญาไซเตส และได้ขึ้นทะเบียนไม้ที่ปลูกกับไซเตสไว้ครั้งแรกจำนวน 7,404,452 ต้น ปัจจุบันมีการปลูกทั่วประเทศประมาณ 15 ล้านต้น และไม่เพียงพอกับตลาดที่เพิ่มขึ้นในปัจจุบัน
ความหลากชนิดของพรรณไม้สกุลกฤษณา

ไม้ในสกุลกฤษณามีลำต้นขนาดปานกลาง แต่ถ้ามีอายุมากจะมีลำต้นขนาดใหญ่เป็นไม้เนื้อค่อนข้างอ่อน แต่เมื่ออายุมากแล้ว จะมีลักษณะเนื้อไม้ค่อนข้างแข็ง สีเหลืองมีลายสวยงาม เปลือกลอกง่าย ลำต้นตรง สีค่อนข้างแดงผิวเป็นเม็ดตุ่มเล็ก ๆ สีแดง-ดำ เทา เขียวอ่อน เป็นไม้โตเร็ว
ปัจจุบันสกุลกฤษณามีพรรณไม้ทั้งหมด 15 ชนิด ตามรายละเอียดดังต่อไปนี้
Aquilaria acuminata (Merr.) Quisumb., เดิมชื่อ Gyrinopsis acuminata
Aquilaria apiculata Merr.
Aquilaria baillonii Pierre ex Lecomte & Leandri
Aquilaria banaensae Phamh.
Aquilaria beccariana Tiegh
Aquilaria brachyantha (Merr.) Hallier f.
Aquilaria citrinicarpa (Elmer) Hallier f.
Aquilaria crassna Pierre ex Lecomte
Aquilaria cumingiana (Decne.) Ridl.
Aquilaria filaria (Oken) Merr.
Aquilaria grandiflora Benth.
Aquilaria hirta Ridl.
Aquilaria malaccensis, Lam., ชื่อพ้อง A. agallocha และ A. secundaria
Aquilaria microcarpa Baill.
Aquilaria ophispermum Poir.
Aquilaria parvifolia (Quisumb.) Ding Hou
Aquilaria pentandra Blanco
Aquilaria rostrata Ridl.
Aquilaria rugosa K.Le-Cong & Kessler
Aquilaria sinensis Gilg
Aquilaria subintegra Ding Hou
Aquilaria urdanetensis Hallier (ฟิลิปปินส์)
Aquilaria yunnanensis S.C.Huang
ชนิดพรรณไม้สกุลกฤษณาชนิดพื้นเมืองในประเทศไทยมี 5 ชนิด คือ
Aquilaria subintegra หรือ "พันธุ์จันทบุรี" เป็นชนิดไม้ที่ให้คุณภาพน้ำมันสูง พบในภาคตะวันออก (จังหวัดระยอง จันทบุรี ตราด โดยเฉพาะที่เขาสอยดาว) และจังหวัดปัตตานี
Aquilaria crassna หรือ "พันธุ์เขาใหญ่" เป็นชนิดไม้ที่ให้คุณภาพน้ำมันค่อนข้างสูงและปริมาณน้ำมันค่อนข้างมาก พบทั้งในภาคกลาง (จังหวัดกำแพงเพชร เพชรบูรณ์ นครนายก โดยเฉพาะที่อุทยานแห่งชาติเขาใหญ่) ภาคตะวันออกเฉียงเหนือ (จังหวัดนครราชสีมา บุรีรัมย์ และศรีสะเกษ) และภาคเหนือ (จังหวัดเชียงราย แพร่ และน่าน)
Aquilaria malaccensis เป็นชนิดไม้ที่ให้คุณภาพน้ำหอมและปริมาณน้ำหอมปานกลาง พบบริเวณตอนใต้ของไทย เช่น จังหวัดเพชรบุรี ประจวบคีรีขันธ์ ระนอง กระบี่ ตรัง พัทลุง ปัตตานี รวมทั้งตลอดแนวตามรอยตะเข็บชายแดนไทย-พม่าขึ้นไปจนถึงรัฐอัสสัมและภูฏาน
Aquilaria hirta วิสัยเป็นไม้พุ่มที่ไม่ให้น้ำมัน ยังไม่พบการใช้เนื้อไม้หอมชนิดนี้ในไทย พบในพื้นที่จังหวัดภาคใต้ตอนล่างและแหลมมลายู
การเก็บเกี่ยว

ไม้กฤษณาถูกเก็บเกี่ยวจากต้นไม้ชนิด Aquilaria ที่เป็นต้นแก่แล้วและได้รับการติดเชื้อจากเชื้อราอย่างธรรมชาติ การติดเชื้อจะกระตุ้นให้เกิดการเกิดไม้เรซินซึ่งจะถูกสกัดออกมาแล้วนำไปใช้งานต่อไป
การสกัด

วิธีการดั้งเดิมเน้นการตัดและประมวลผลไม้ที่ติดเชื้ออย่างระมัดระวังเพื่อสกัดไม้ที่มีเรซินในส่วนใจกลางออกมา ซึ่งจากนั้นจะนำมากลั่นเป็นน้ำมันหอมระเหยต่อไป
การใช้ประโยชน์ของไม้กฤษณา

"สารกฤษณา" มีชื่อทางการค้าหลายชื่อ ได้แก่ agarwood (ยุโรป), aloeswood (สิงคโปร์), eaglewood (สหรัฐอเมริกา),gaharu (อินโดนีเชีย), oudh (อาหรับ), tram (เวียดนาม), jinko (ญี่ปุ่น), chen xiang (จีน) เป็นต้น ปัจจุบันนอกจากชิ้นไม้กฤษณาและน้ำมันกฤษณาที่เป็นสินค้าหลักในตลาดแล้วยังได้มีการพัฒนาผลิตภัณฑ์จากกฤษณาให้มีความหลากหลายขึ้น เพื่อให้สามารถตอบสนองความต้องการของลูกค้าให้ได้มากกลุ่มขึ้น โดยผลิตภัณฑ์จากกฤษณาที่เป็นสินค้าวางจำหน่ายอยู่ในท้องตลาด ซึ่งส่วนใหญ่จะเป็นตลาดในแถบเอเชีย เช่น ไทย ญี่ปุ่น สิงคโปร์ จากการสำรวจของ Phillips (2003) สามารถจำแนกได้ดังนี้
ในประเทศอินเดียและประเทศใกล้เคียง กฤษณามักถูกใช้ในการรักษาโรคและในอุตสาหกรรมเฉพาะ เปลือกต้นกฤษณามีสารสำคัญที่ชื่อว่า "กากจำ" (catechu) ซึ่งมีคุณสมบัติทางเคมีที่มีประโยชน์ในการรักษา มันมีผลต่อระบบทางเดินอาหารและมีคุณสมบัติแก้แผลรอยบาดเจ็บ ส่วนใบของต้นกฤษณาก็มักถูกใช้ในการรักษาโรคผิวหนังและโรคทางเดินหายใจ
ท่อนไม้กฤษณา (agarwood branch or trunk section) เป็นท่อนกฤษณาขนาดใหญ่ ซึ่ง เป็นส่วนของกิ่งหรือลำต้นที่มีการสะสมสารกฤษณาเป็นบริเวณพื้นที่กว้างลักษณะเนื้อไม้จะมีสีน้ำตาลเข้มถึงสีดำ ซึ่งจะเรียกว่าไม้เกรด 1 หรือ เกรดซุปเปอร์ (super agarwood) ราคาขายต่อกิโลกรัมจะสูงมาก จากหลักหมื่นจนถึงหลักแสนบาทต่อกิโลกรัมขึ้นอยู่กับคุณภาพของท่อนไม้นั้น ปัจจุบันนี้หาได้ยากมาก
เพราะเป็นกฤษณาที่ได้จากต้นไม้ที่เกิดในธรรมชาติเท่านั้น และมาจากต้นไม้มีอายุมาก ซึ่งมีการสะสมกฤษณามาเป็นเวลานานหลายปีส่วนใหญ่ท่อนกฤษณาลักษณะนี้อาจจะเห็นปรากฏอยู่ในวัด หรือคฤหาสน์ของเศรษฐีเพื่อเป็นสิ่งแสดงความร่ำรวยมั่งคั่งของผู้เป็นเจ้าของ
ชิ้นไม้ (agarwood pieces) เป็นชิ้นไม้กฤษณาขนาดเล็ก ๆ ดังนั้นจึงมีราคาถูกกว่าไม้ท่อนขนาดใหญ่ ใช้สำหรับจุดเผาเพื่อให้มีกลิ่นหอมนิยมใช้จุดเพื่อต้อนรับแขกของชาวอาหรับและบางคนเชื่อว่าการดมกลิ่นควันจากการเผาชิ้นไม้กฤษณาจะทำให้รักษาโรคบางอย่างได้
น้ำมันกฤษณา (agaroil) เป็นน้ำมันที่สกัดได้จากกฤษณาเกรด3หรือเกรด4เนื่องจากการสะสมของสารกฤษณามีปริมาณน้อยกว่า ไม่สามารถนำไปขายเป็นชิ้นไม้ได้หน่วยที่ใช้เรียกน้ำมันกฤษณา เรียกว่า โตรา (Tora) มีปริมาณประมาณ 12 กรัมราคาขายกันอยู่ที่ประมาณ 2,400-4800 บาทต่อโตร่าประโยชน์ของน้ำมันกฤษณา คือ นิยมใช้ทาตัวของชาวอาหรับเพื่อให้มีกลิ่นหอมเป็นส่วนผสมของเครื่องยา เป็นส่วนผสมของน้ำหอมและเครื่องสำอางบางชนิด
ผลิตภัณฑ์อื่น ๆ ได้แก่ ผงไม้ที่เหลือจากการกลั่นน้ำมันกฤษณาแล้วนำไปทำธูปหอม ประเทศไต้หวันนำมาทำไวน์ และนำมาปั้นเป็นก้อนผสมน้ำมันกฤษณาและส่วนผสมต่าง ๆ ให้มีกลิ่นหอม เรียกว่า "marmool" ซึ่งผู้หญิงชาวอาหรับนิยมใช้จุดเพื่อให้มีกลิ่นหอม
นอกจากนี้ กฤษณายังเป็นวัตถุดิบที่นิยมใช้ในอุตสาหกรรมและศิลปะ ต้นกฤษณามีลักษณะทรงพุ่มกลมโตเต็มพื้นที่ ใบจะเป็นรูปด้านรีเลียน ดอกจะเป็นสีเหลืองหรือขาว ผลของต้นกฤษณามักเป็นฝักยาวๆ ซึ่งเมื่อสุกจะแตกเป็นช่องเล็กๆภายในมีเมล็ด ต้นกฤษณาเป็นพืชที่สามารถปลูกได้ง่ายและปรับตัวได้ดีในสภาพแวดล้อมที่แห้งและร้อน จึงเป็นที่นิยมในการใช้ประโยชน์ในหลายๆ ด้านในชุมชนท้องถิ่นและอุตสาหกรรมต่างๆ
Aquilaria sinensis
ส้านหิน

| ส้านหิน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: unplaced
วงศ์:: Dilleniaceae
สกุล:: Dillenia
สปีชีส์:: D.   parviflora
ชื่อทวินาม
Dillenia  parviflora 

ส้านหิน  หรือ ส้านหิ่ง ชื่อวิทยาศาสตร์: Dillenia parviflora อยู่ในวงศ์ Dilleniaceae เป็นไม้ยืนต้นผลัดใบ ลำต้นค่อนข้างตรง ผิวใบด้านบนมีขนสาก ผิวใบด้านล่างมีขนสีเทานุ่มหรือสาก ดอกเดี่ยว ดอกออกเป็นกระจุก สีเหลือง กลีบดอกบอบบางและหลุดง่าย ผลอวบน้ำ เมื่อแก่สีส้ม เนื้อไม้ใช้ทำกระดาน และก่อสร้างบ้าน   ภาษากะเหรี่ยงเรียก ลานิ
สิทธิพงษ์ มะนาวหวาน

| ข้อมูลส่วนตัว |
| --- | --- | --- | --- |
ชื่อเต็ม:  สิทธิพงษ์ มะนาวหวาน
วันเกิด:  18 กุมภาพันธ์ พ.ศ. 2525 (42 ปี)
สถานที่เกิด:   จังหวัดชัยภูมิ ประเทศไทย
ส่วนสูง:  1.82 m (5 ft 11 1⁄2 in)
ตำแหน่ง:  ผู้รักษาประตู
สโมสรอาชีพ*
| ปี |  ทีม |  ลงเล่น |  (ประตู) |
| 2009–2013 |  ราชนาวี |  96 |  (0) |
| 2014 |  → ปตท.ระยอง (ยืมตัว) |  31 |  (0) |
| 2015 |  ขอนแก่น ยูไนเต็ด |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 พฤศจิกายน 2015
สิทธิพงษ์ มะนาวหวาน (18 กุมภาพันธ์ พ.ศ. 2525 – ) เป็นอดีตนักฟุตบอลระดับอาชีพชาวไทย
ประวัติ

สิทธิพงษ์ มะนาวหวาน ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ในวันที่ 29 ตุลาคม พ.ศ. 2553 ในการแข่งขันไทยคม เอฟเอคัพ 2553
สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเชียงราย ยูไนเต็ด วันที่ 25 กุมภาพันธ์ พ.ศ. 2554 ของการแข่งสปอนเซอร์ไทยพรีเมียร์ลีก ที่สนามสถาบันการพลศึกษา วิทยาเขตชลบุรี และในเดือนพฤศจิกายนของปีเดียวกันเมื่อครั้งที่พบกับสโมสรฟุตบอลบุรีรัมย์ ยูไนเต็ด ที่สนามกีฬาราชนาวี สัตหีบ กม.5 ของการแข่งไทยพรีเมียร์ลีก 2554 รวมถึงวันที่ 14 ธันวาคม เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ที่ยามาฮ่า สเตเดียม โดยราชนาวีเป็นฝ่ายชนะที่ 3 ประตูต่อ 1
สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในวันที่ 14 มกราคม พ.ศ. 2555 ของการแข่งไทยพรีเมียร์ลีก 2555 ที่สนามกีฬาราชนาวี สัตหีบ กม.5 โดยเสมอกันที่ 1 ประตูต่อ 1  และเมื่อครั้งที่พบกับสโมสรฟุตบอลศรีราชา ซูซูกิ เอฟซี ในวันที่ 28 มกราคม ที่สนามซูซูกิ สเตเดี้ยม
จากนั้น สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลทีทีเอ็ม เชียงใหม่ เมื่อครั้งที่พบกับสโมสรฟุตบอลจังหวัดสมุทรสงคราม ของการแข่งไทยพรีเมียร์ลีก 2555 ที่สนามกีฬากลางจังหวัดสมุทรสงคราม และในเดือนกรกฎาคม เมื่อครั้งที่พบกับสโมสรฟุตบอลชลบุรี ที่สนามกีฬาสมโภชเชียงใหม่ 700 ปี รวมถึงในวันที่ 12 สิงหาคมปีเดียวกันนี้ เมื่อครั้งที่พบกับสโมสรฟุตบอลอาร์มี่ ยูไนเต็ด ที่สนามกีฬาสมโภชเชียงใหม่ 700 ปี ซึ่งสิทธิพงษ์สามารถทำการรักษาประตูได้หลายครั้ง และทั้งสองทีมเป็นฝ่ายเสมอกันที่ 2 ประตูต่อ 2 และในวันที่ 29 กันยายน เมื่อครั้งที่พบกับสโมสรฟุตบอลบางกอกกล๊าสที่ลีโอสเตเดียม โดยทั้งสองทีมเสมอกันที่ 2 ประตูต่อ 2 จากนั้น เขาทำหน้าที่รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลสิงห์ท่าเรือในการแข่งไทยลีกดิวิชั่น 1 ในเดือนเมษายน พ.ศ. 2556 ที่แพท สเตเดี้ยม
และในวันที่ 4 พฤษภาคม พ.ศ. 2556 สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดกระบี่ โดยได้มีการให้คะแนนความสามารถของนักเตะทั้งสองทีม ที่ซึ่งเขาได้คะแนนที่ 5.5 คะแนน รวมถึงในวันที่ 26 พฤษภาคม เมื่อครั้งที่พบกับสโมสรฟุตบอลบางกอก เอฟซี ที่สนามกีฬาราชนาวี สัตหีบ กม.5 โดยทั้งสองทีมเป็นฝ่ายเสมอกันที่ 3 ประตูต่อ 3
ในฤดูกาล 2014 สิทธิพงษ์ได้ย้ายไปทำหน้าที่ให้แก่สโมสรฟุตบอล ปตท. ระยอง ด้วยสัญญายืมตัวจนจบเลก 2 และ ในฤดูกาล 2015 ย้ายไปทำหน้าที่ให้แก่สโมสรฟุตบอลขอนแก่น ยูไนเต็ด ในปัจุบัน
แหล่งข้อมูลอื่น

สิทธิพงษ์ มะนาวหวาน ที่เฟซบุ๊ก
วัดยางสุทธาราม

| วัดยางสุทธาราม |
| --- | --- |
อุโบสถ

ชื่อสามัญ: วัดยางสุทธาราม, วัดยาง
ที่ตั้ง: เลขที่ 767 ซอยพรานนก 8 ถนนพรานนก แขวงบ้านช่างหล่อ เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: มหานิกาย
เจ้าอาวาส: พระครูจันทสุทธิวัฒน์ (สายัณห์ จนฺทวํโส น.ธ.เอก, ป.ธ.๔)
 สถานีย่อยพระพุทธศาสนา
วัดยางสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีเนื้อที่ 6 ไร่ 2 งาน 6 ตารางวา ปัจจุบัน พระครูจันทสุทธิวัฒน์ (สายัณห์ จนฺทวํโส น.ธ.เอก, ป.ธ.๔) เป็นเจ้าอาวาส
ประวัติ

วัดยางสุทธารามตั้งเมื่อปี พ.ศ. 2313 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 สร้างโดยเจ้าสามกรม มีข้อสันนิษฐานว่าสร้างในสมัยกรุงธนบุรีเพราะรูปทรงของอุโบสถมหาอุด คือ มีประตูหน้าไม่มีประตูหลัง ไม่มีช่อฟ้าใบระกา หางหงส์ แต่เดิมบริเวณวัดเป็นที่สวนมีต้นยางมาก จึงเรียกว่า วัดยาง ต่อมาเปลี่ยนชื่อเป็น "วัดยางสุทธาราม" เมื่อวันที่ 29 พฤษภาคม พ.ศ. 2512
อาคารเสนาสนะ

อุโบสถหลังใหม่เป็นอาคารก่ออิฐถือปูน กว้าง 12 เมตร ยาว 22 เมตร สร้างเมื่อ พ.ศ. 2519 มีพระพุทธรูปปางประทานพรเป็นพระประธาน ฝาผนังเป็นหินอ่อน วิหารกว้าง 7 เมตร ยาว 11 เมตร ภายในประดิษฐานพระประธาน มีนามว่า หลวงพ่อใหญ่ เป็นพระพุทธรูปปูนปั้นปางสมาธิ หน้าตักกว้างประมาณ 69 นิ้ว มีศาลาการเปรียญเป็นอาคารก่ออิฐถือปูนทรงไทย กว้าง 10 เมตร ยาว 21 เมตร
วัดแม่ริม

| วัดแม่ริม |
| --- | --- |

ชื่อสามัญ: วัดแม่ริม, วัดศิริมงคล, วัดข่วงเปา, วัดพม่าเหนือ
ที่ตั้ง: ตำบลริมใต้ อำเภอแม่ริม จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูปัญญาวิเชียร
 สถานีย่อยพระพุทธศาสนา
วัดแม่ริม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมใต้ อำเภอแม่ริม จังหวัดเชียงใหม่
วัดแม่ริมเดิมชื่อ วัดศิริมงคล สร้างเมื่อ พ.ศ. 2448 โดยชาวไทยใหญ่และต่องสู่ ที่เข้ามาค้าขายและตั้งบ้านเรือนช่วยกันสร้างวัดขึ้น เดิมชาวบ้านเรียกว่า วัดข่วงเปา หรือ วัดพม่าเหนือ พระสงฆ์ที่มาจำพรรษาในสมัยก่อน ส่วนใหญ่เป็นพระพม่า ต่อมาพวกต่องสู่ได้แยกไปสร้างวัดอีกแห่งหนึ่ง คือ วัดพม่าใต้ (วัดอรุณนิวาสในปัจจุบัน) วัดได้รับวิสุงคามสีมาเมื่อวันที่ 5 กันยายน พ.ศ. 2466 เมื่อ พ.ศ. 2486 ได้เปลี่ยนชื่อวัดจาก "วัดข่วงเปา"  เป็น "วัดศิริมงคล" ตามนโยบายรัฐนิยม พระอุบาลีคุณุปมาจารย์ ซึ่งเป็นเจ้าคณะตรวจการภาคในสมัยนั้น ได้เปลี่ยนชื่อ "วัดศิริมงคล" มาเป็น "วัดแม่ริม" ตั้งแต่นั้นเป็นต้นมา
อาคารเสนาสนะ เป็นอาคารเป็นศิลปกรรมแบบพม่า ศาลาการเปรียญทรงไทย
รายนามเจ้าอาวาส

พ.ศ. 2448 – 2450 พระพม่าไม่ปรากฏชื่อ
พ.ศ. 2451 – 2460 พระพม่าไม่ปรากฏชื่อ
พ.ศ. 2461 – 2475 พระกัน คนฺธวํโส นิกายพม่า
พ.ศ. 2476 – 2493 พระบุญช่วย อูนนฺติย นิกายพม่า
พ.ศ. 2494 – 2554 พระครูอมรธรรมประยุต
พ.ศ. 2554 – ปัจจุบัน พระครูปัญญาวิเชียร
สปอร์ (วิดีโอเกม)
ชุดเสริม

โปรแกรมกำเนิดสปอร์ (2551, พีซี และ แมค) เป็นโปรแกรมที่ใช้สร้างสิ่งมีชีวิตในเกม "สปอร์" ได้จัดจำหน่ายก่อนเกมสปอร์ตัวเต็มจะวางจำหน่าย
สปอร์ (2551, พีซี และ แมค)
สปอร์: กาแลคทิค เอดิชัน เป็นตัวเกมชุดพิเศษของเกม "สปอร์"
สปอร์: ชุดชิ้นส่วน น่ารักน่าบรื๋อ (2552, พีซี และ แมค) เพิ่มชื้นส่วนต่าง ๆ โดยเฉพาะช่วงวิวัฒนาการ (คล้ายๆชุดไอเท็มเสริมของเดอะซิมส์)
สปอร์ กาแล็คทิค แอดเวนเจอร์ส (2552, พีซี และ แมค) เพิ่มเนื้อหาส่วนภารกิจในช่วงท่องอวกาศ
สปอร์ ครีเอทเจอร์ส (2551, บนนินเท็นโด ดีเอส)
สปอร์ ออริจินส์ (2551, บนโทรศัพท์มือถือ)
สปอร์ ฮีโร่ (2552, วี)
สปอร์ ฮีโร่ แอรีน่า (2552, นินเท็นโด ดีเอส)
ดาร์คสปอร์  (2554, พีซี และ แมค)
แหล่งข้อมูลอื่น

เว็บไซต์อย่างเป็นทางการของเกม
สิ้นสุดการรอคอย "สปอร์" กระจายพันธุ์ทั่วโลก 7 ก.ย.นี้ เก็บถาวร 2016-03-05 ที่ เวย์แบ็กแมชชีน ข่าวจากผู้จัดการ
เว็บไซต์ในรูปแบบวิกิของเกมส์
สรุปเหรียญรางวัลออลแอฟริกาเกมส์ตลอดกาล

ตารางสรุปเหรียญรางวัลทั้งหมดจากออลแอฟริกาเกมส์ ซึ่งเป็นการแข่งขันกีฬาของนานาประเทศจากทวีปแอฟริกาที่จัดขึ้นทุกสี่ปี เหรียญรางวัลนับจนถึงการแข่งขันเมื่อปี ค.ศ. 2011
เหรียญรางวัลรวม

| ทีม (IOC code) | เข้าร่วม | เหรียญทอง | เหรียญเงิน | เหรียญทองแดง | รวม |
| --- | --- | --- | --- | --- | --- |
|  แอลจีเรีย (ALG) | 10 | 218 | 243 | 300 | 761 |
|  แองกวิลลา (ANG) | 7 | 15 | 17 | 27 | 59 |
|  เบนิน (BEN) | 9 | 0 | 2 | 3 | 5 |
|  บอตสวานา (BOT) | 6 | 6 | 9 | 19 | 34 |
|  บูร์กินาฟาโซ (BUR) | 10 | 1 | 3 | 7 | 11 |
|  บุรุนดี (BDI) | 7 | 1 | 0 | 1 | 2 |
|  แคเมอรูน (CMR) | 10 | 28 | 47 | 101 | 176 |
|  กาบูเวร์ดี (CPV) | 6 | 1 | 0 | 2 | 3 |
|  แอฟริกากลาง (CAF) | 6 | 1 | 2 | 2 | 5 |
|  สาธารณรัฐคองโก (CGO) | 10 | 1 | 10 | 20 | 31 |
|  สาธารณรัฐประชาธิปไตยคองโก (COD) | 10 | 2 | 3 | 12 | 17 |
|  ชาด (CHA) | 10 | 1 | 0 | 9 | 10 |
|  โกตดิวัวร์ (CIV) | 10 | 19 | 23 | 41 | 83 |
|  อียิปต์ (EGY) | 10 | 463 | 342 | 340 | 1145 |
|  เอริเทรีย (ERI) | 2 | 3 | 1 | 2 | 6 |
|  เอธิโอเปีย (ETH) | 10 | 29 | 39 | 46 | 114 |
|  กาบอง (GAB) | 10 | 6 | 6 | 20 | 32 |
|  แกมเบีย (GAM) | 9 | 0 | 2 | 0 | 2 |
|  กานา (GHA) | 10 | 30 | 43 | 72 | 145 |
|  กินี (GUI) | 10 | 1 | 2 | 1 | 4 |
|  กินี-บิสเซา (GBS) | 4 | 0 | 0 | 1 | 1 |
|  เคนยา (KEN) | 10 | 104 | 111 | 126 | 341 |
|  เลโซโท (LES) | 6 | 8 | 3 | 11 | 22 |
|  ไลบีเรีย (LBR) |  | 1 | 0 | 1 | 2 |
|  ลิเบีย (LBA) | 10 | 17 | 18 | 34 | 69 |
|  มาดากัสการ์ (MAD) | 10 | 10 | 17 | 36 | 63 |
|  มาลาวี (MAW) | 7 | 0 | 0 | 2 | 2 |
|  มาลี (MLI) | 10 | 5 | 6 | 9 | 21 |
|  มอริเชียส (MRI) | 7 | 10 | 21 | 34 | 65 |
|  โมร็อกโก (MAR) | 3 | 9 | 12 | 15 | 36 |
|  โมซัมบิก (MOZ) | 7 | 4 | 6 | 9 | 19 |
|  นามิเบีย (NAM) | 6 | 5 | 11 | 20 | 36 |
|  ไนเจอร์ (NIG) | 10 | 0 | 2 | 8 | 10 |
|  ไนจีเรีย (NGR) | 10 | 334 | 305 | 295 | 934 |
|  รวันดา (RWA) | 7 | 1 | 4 | 0 | 5 |
|  เซาตูแมอีปริงซีป (STP) | 3 | 0 | 1 | 2 | 3 |
|  เซเนกัล (SEN) | 10 | 48 | 48 | 90 | 186 |
|  เซเชลส์ (SEY) | 7 | 1 | 17 | 27 | 45 |
|  เซียร์ราลีโอน (SLE) | 6 | 1 | 2 | 1 | 4 |
|  โซมาเลีย (SOM) | 9 | 1 | 0 | 0 | 1 |
|  แอฟริกาใต้ (RSA) | 5 | 259 | 229 | 177 | 665 |
|  ซูดาน (SUD) | 10 | 5 | 1 | 3 | 9 |
|  เอสวาตีนี (SWZ) | 9 | 1 | 0 | 2 | 3 |
|  แทนซาเนีย (TAN) | 10 | 4 | 9 | 10 | 23 |
|  โตโก (TOG) | 10 | 0 | 2 | 11 | 13 |
|  ตูนิเซีย (TUN) | 10 | 152 | 132 | 146 | 430 |
|  ยูกันดา (UGA) | 10 | 21 | 20 | 36 | 77 |
|  แซมเบีย (ZAM) | 10 | 4 | 5 | 23 | 32 |
|  ซิมบับเว (ZIM) | 7 | 24 | 33 | 59 | 116 |
| รวม | รวม | 1790 | 1747 | 2140 | 5677 |
สกุลกล้วย

| สกุลกล้วย |
| --- | --- |

ต้นกล้วย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Musaceae
สกุล:: Musa L.

สปีชีส์
 มากกว่า 50 ชนิด ดูในบทความ
สกุลกล้วย (Musa) เป็นหนึ่งในสามสกุลของวงศ์กล้วย (Musaceae) ประกอบด้วยกล้วยและกล้าย มีมากกว่า 50 ชนิด มีการนำไปใช้งานหลากหลาย พืชสกุลนี้แม้จะเติบโตสูงเหมือนต้นไม้ แต่กล้วยและกล้ายไม่มีเนื้อไม้และที่ปรากฏให้เห็นเป็นลำต้นนั้น เป็นเพียงก้านใบที่มีขนาดใหญ่ ทำให้มันกลายเป็นพืชโตชั่วฤดูขนาดยักษ์
สปีชีส์ > หมู่ Callimusa (incorporating Australimusa)

M. alinsanaya R.V.Valmayor
M. azizii Häkkinen
M. barioensis Häkkinen
M. bauensis Häkkinen & Meekiong
M. beccarii N.W.Simmonds
M. boman Argent
M. borneensis Becc.
M. bukensis Argent
M. campestris Becc.
M. coccinea Andrews [= M. uranoscopos Lour.]  – Scarlet banana
M. exotica R.V.Valmayor
M. fitzalanii F.Muell. (extinct)
M. gracilis Holttum
M. hirta Becc.
M. insularimontana Hayata
M. jackeyi W.Hill
M. johnsii Argent
M. lawitiensis Nasution & Supard.
M. lokok Geri & Ng
M. lolodensis Cheesman
M. maclayi F.Muell. ex Mikl.-Maclay
M. monticola Argent
M. muluensis M.Hotta
M. paracoccinea A.Z.Liu & D.Z.Li
M. peekelii Lauterb.
M. salaccensis Zoll. ex Kurz
M. textilis Née – Abacá
M. troglodytarum L.
M. tuberculata M.Hotta
M. violascens Ridl.
M. viridis R.V.Valmayor et al.
M. voonii Häkkinen
สปีชีส์ > หมู่ Ingentimusa

M. ingens N.W.Simmonds
สปีชีส์ > หมู่ Musa (รวมกับ Rhodochlamys)

M. acuminata Colla – กล้วยป่า เป็นหนึ่งในบรรพบุรุษของกล้วยที่เป็นพืชเศรษฐกิจในปัจจุบัน
M acuminata ssp. zebrina [= M. sumatrana] – Blood banana
M. aurantiaca Baker
M. balbisiana Colla – กล้วยตานี เป็นหนึ่งในบรรพบุรุษของกล้วยที่เป็นพืชเศรษฐกิจในปัจจุบัน
M. banksii F.Muell.
M. basjoo Siebold & Zucc. ex Iinuma – Japanese Fiber banana, Hardy banana
M. cheesmanii N.W.Simmonds
M. chunii Häkkinen
M. griersonii Nolte
M. itinerans Cheesman
M. laterita Cheesman
M. mannii Baker
M. nagensium Prain
M. ochracea K.Sheph.
M. ornata Roxb.
M. rosea Baker
M. rubinea Häkkinen & C.H.Teo
M. rubra Wall. ex Kurz
M. sanguinea Hook.f.
M. schizocarpa N.W.Simmonds
M. siamensis Häkkinen & Rich.H.Wallace
M. sikkimensis Kurz
M. thomsonii King ex A.M.Cowan & Cowan
M. velutina H.Wendl. & Drude – Pink banana
M. yunnanensis Häkkinen & H.Wang – Yunnan banana, wild forest banana
M. zaifui Häkkinen & H.Wang
สปีชีส์ > ไม่ระบุหมู่

M. celebica Warb. ex K.Schum.
M. lanceolata Warb. ex K.Schum.
M. lutea R.V.Valmayor et al.
M. sakaiana Meekiong et al.
M. tonkinensis R.V.Valmayor et al.
สปีชีส์ > เคยจัดอยู่ในสกุลกล้วย

Ensete davyae (Stapf) Cheesman (as M. davyae Stapf)
Ensete gilletii (De Wild.) Cheesman (as M. gilletii De Wild. or M. martretiana A.Chev.)
Ensete glaucum (Roxb.) Cheesman (as M. glauca Roxb.)
Ensete lasiocarpum (Franch.) Cheesman (as M. lasiocarpa Franch.)
Ensete livingstoniana (J. Kirk) Cheesman (as M. livingstoniana J.Kirk)
Ensete perrieri (Stapf) Cheesman (as M. perrieri Claverie)
Ensete superbum (Roxb.) Cheesman (as M. superba Roxb.)
Ensete ventricosum (Welw.) Cheesman (as M. arnoldiana De Wild., M. ensete J.F.Gmel. or M. ventricosum (Welw.) Cheesman)
Heliconia bihai (L.) L. (as M. bihai L.)
แหล่งข้อมูลอื่น

ProMusa
Musa basjoo photos
Detailed discussion of bananas
หง ซีกวาน

หง ซีกวาน (จีน: 洪熙官; พินอิน: Hóng Xīguān) หรือ ห่ง เฮ้ย์กุ๊น (กวางตุ้ง: Hung4 Hei1-gun1) วีรบุรุษมวยกังฟูผู้คิดค้นเพลงมวยสกุลหง หรือ หงเฉวียน (洪拳) และเป็นตำนานร่วมกับ ฟ่ง ไสหยก หรือ ปึง ซีเง็ก และ โอว ฮู้ยเคียง
ซึ่งทั้ง 3 ได้รับการขนามนามว่าเป็น 3 พยัคฆ์เส้าหลิน เช่นเดียวกับ 10 พยัคฆ์เส้าเหลิน (廣東十虎) นักสู้กังฟูอีกกลุ่มในเวลาต่อมา
หง ซีกวาน เกิดที่มณฑลกวางตุ้ง จังหวัดแต้จิ๋ว เดิมมีชื่อว่า จิว (ไม่ปรากฏแซ่) อาชีพเดิมเคยเป็นคนขายใบชา ก่อนที่จะฝึกกังฟูกับวัดเส้าหลินกับหลวงจีนจื้อส้าน ร่วมกับ ฟ่ง ไสหยก และ โอว ฮู้ยเคียง โดยที่ หง ซีกวาน เป็นแกนนำกลุ่มด้วยความที่เป็นคนอาวุโสและอุปนิสัยเยือกเย็นที่สุด เพื่อเข้าร่วมกับพรรคดอกไม้แดงทำการต่อต้านแมนจูที่กดขี่ชาวฮั่นโดยราชวงศ์ชิง
ซึ่งเรื่องราวของ 3 นั้นได้ถูกกล่าวถึงไว้ในนิยายกำลังภายในเรื่อง เฉียนหลงประพาสกังหนำ อันเป็นเรื่องราวของฮ่องเต้เฉียนหลงเมื่อครั้งเสด็จประพาสภาคใต้ของจีน พร้อมกับทรงส่งยอดฝีมือจากสำนักต่าง ๆ เช่น บู๊ตึ้งและง้อไบ๊ เพื่อกำจัดคนจากสำนักเส้าหลินที่ต่อต้านแมนจู ซึ่ง ฟ่ง ไสหยก เป็นคนแรกที่เสียชีวิต ก่อนจะตามด้วย โอว ฮู้ยเคียง ส่วน หง ซีกวาน นั้นเป็นบุคคลสุดท้ายที่มีชีวิตอยู่
ในวัฒนธรรมร่วมสมัยบางอย่าง เช่น นวนิยาย หรือภาพยนตร์และซีรีส์ ได้กำหนดให้ หง ซีกวาน เป็นตัวเอกในบรรดาคนทั้ง 3 และในบางเรื่องก็ให้ หง ซีกวานถูกฆ่าตายในที่สุด แต่ในบางเรื่อง หง ซีกวาน ก็มิได้ตาย และในบางตำนานก็เชื่อว่า หง ซีกวานมีชีวิตยืนยาวนานถึง 182 ปี
อย่างไรก็ดี เมื่อเทียบกับ ฟ่ง ไสหยก แล้ว หง ซีกวาน ถือว่าเป็นบุคคลที่มีความเป็นไปได้มากว่าที่จะมีตัวตนจริงมากกว่า แต่บางส่วนก็ถิอว่า หง ซีกวาน เป็นเพียงบุคคลในอุดมคติ โดยเป็นบุคคลในบุคลาธิษฐานที่แต่งขึ้นมาเพื่อเสริมวีรกรรมของ หง ซิ่วฉวน (洪秀全) ผู้นำกบฏไท่ผิง ที่มีตัวตนจริงมากกว่า
ดูเพิ่ม

ฟ่ง ไสหยก
หกเหลี่ยมฤดูหนาว

เส้นสีแดง = สามเหลี่ยมฤดูหนาว
เส้นสีน้ำเงิน = วงกลมฤดูหนาว
หกเหลี่ยมฤดูหนาว หรือ วงกลมฤดูหนาว เป็นแนวเส้นสมมุติบนท้องฟ้าที่ดูคล้ายรูปหกเหลี่ยม (หรืออาจเรียกเป็นวงกลม) ที่เชื่อมต่อระหว่างดาวหกดวงคือ ดาวไรเจล ดาวอัลดิบาแรน ดาวคาเพลลา ดาวพอลลักซ์/คาสเตอร์ ดาวโปรซิออน และดาวซิริอุส มักพบบนท้องฟ้าในซีกโลกเหนือโดยทั่วไปในระหว่างเดือนตุลาคมถึงมกราคม เหตุนี้จึงเรียกว่าเป็นกลุ่มดาวประจำฤดูหนาว ส่วนทางใต้ (ยกเว้นเกาะใต้ของนิวซีแลนด์และทางใต้ของชิลี อาร์เจนตินา หรือดินแดนอื่นที่อยู่ใต้ลงไปกว่านั้น) มักจะพบเห็นได้ในราวเดือนธันวาคมถึงมีนาคม (ซึ่งจะเรียกชื่อเป็นกลุ่มดาวฤดูร้อนแทน) และจะนับรวมเอาดาวคาร์โนปัสอันเป็นดาวสว่างทางใต้รวมเข้าไปด้วย
สำหรับ สามเหลี่ยมฤดูหนาว เป็นเส้นสมมุติรูปร่างสามเหลี่ยมเชื่อมต่อระหว่างดาวสามดวง สองดวงอยู่บนวงกลมฤดูหนาว คือซิริอุสและโปรซิออน ดวงที่สามคือ ดาวบีเทลจุส ดาวทั้งสามของสามเหลี่ยมฤดูหนาวนี้เป็นดาวสว่างมากโดยติด 10 อันดับแรกของดาวสว่างที่สุดบนท้องฟ้าที่มองเห็นได้จากโลก ดาวบีเทลจุสสามารถสังเกตเห็นได้ง่ายเนื่องจากเป็นดาวในตำแหน่งไหล่ขวาของกลุ่มดาวนายพราน ซึ่งทำให้สามารถค้นหาดาวอีกสองดวงในสามเหลี่ยมฤดูหนาวต่อได้สะดวก เมื่อพบสามเหลี่ยมฤดูหนาวแล้วก็สามารถมองเห็นหกเหลี่ยมฤดูหนาว และค้นหาดาวอื่นต่อไปได้อีก
ดาวทั้งหกของหกเหลี่ยมฤดูหนาวเป็นดาวจากกลุ่มดาว 6 กลุ่ม เรียงทวนเข็มนาฬิกาได้ดังนี้ เริ่มต้นที่ดาวไรเจลในกลุ่มดาวนายพราน ตามด้วยกลุ่มดาววัว กลุ่มดาวสารถี กลุ่มดาวคนคู่ กลุ่มดาวสุนัขเล็กกลุ่มดาวสุนัขใหญ่ และ กลุ่มดาวนายพราน
ดูเพิ่ม

สามเหลี่ยมฤดูร้อน
วิเชียร กุศลมโนมัย

| วิเชียร กุศลมโนมัย |
| --- | --- |
วิเชียร กุศลมโนมัย หรือที่รู้จักกันในชื่อ "ดีเจเพชรจ้า"
สารนิเทศภูมิหลัง
เกิด: 29 มกราคม พ.ศ. 2522 (45 ปี) วิเชียร กุศลมโนมัย  กรุงเทพมหานคร ประเทศไทย
คู่สมรส: หรรษา จึงวิวัฒนวงศ์ (พ.ศ. 2560–2564) หย่า
อาชีพ: ดีเจ, พิธีกร และนักพากย์
ดีเจเพชรจ้า ขณะทำกิจกรรมร่วมกับเวียร์ ศุกลวัฒน์
วิเชียร กุศลมโนมัย (ชื่อเล่น: เพชรจ้า; 29 มกราคม พ.ศ. 2522 – ) เป็นทั้งดีเจประจำคลื่นวิทยุ 95.5 เวอร์จิ้นฮิตซ์ รวมถึงเป็นพิธีกรในรายการบันเทิงจำนวนมาก นอกจากนี้ หนึ่งในผลงานสร้างชื่อของเขา คือการเป็นผู้ให้เสียงพากย์เป็นพ่อมดรัมเพลสติลท์สกินในภาพยนตร์เรื่องเชร็ค สุขสันต์ นิรันดร
ประวัติ

วิเชียร สำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ และเข้าสู่วงการบันเทิงครั้งแรกด้วยการถ่ายแบบโฆษณา ในภายหลัง เขาได้รับการทาบทามจากวรายุฑ มิลินทจินดา (ไก่) ให้รับหน้าที่เป็นพิธีกร และทำหน้าที่นี้ทางคลื่นวิทยุเวอร์จิ้นฮิต รวมถึงได้เข้าร่วมรายการดีเจหน้าใหม่ และเป็นผู้ชนะรางวัลที่ 1
นอกจากการเป็นดีเจทางคลื่นวิทยุเวอร์จิ้นฮิต เอฟเอ็ม 95.5 แล้ว เขายังมีผลงานในวงการบันเทิงเป็นจำนวนมาก อาทิ รายการบางกอกกอสซิป (ฺBangkok Gossip), เก่งจริงนะ, เอ็กซ์แดนซ์, ส่องสดสองแสบ รวมถึงรายการ ฅ. คนรักรถ
ชีวิตส่วนตัว

วิเชียรคบหาดูใจกับ นิวเคลียร์ - หรรษา จึงวิวัฒนวงศ์ อดีตนักร้องสมาชิกวงจี-ทเวนตี้ มากว่า 11 ปี ปัจจุบันวิเชียรและหรรษาสมรสกันแล้ว พิธีแต่งงานตามธรรมเนียมจีน วันที่ 19 มกราคม พ.ศ. 2560 และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า เขาและภรรยาได้มีบุตรชายด้วยกัน 1 คน มีชื่อว่ามหาสมุทร กุศลมโนมัย (ชื่อเล่น: ไทก้า) โดยปัจจุบัน เขาและภรรยาได้เลิกรากันแล้ว
ผลงาน > ดีเจ

เคยเป็นดีเจ 95.5 เวอร์จิ้นฮิตซ์